Muonekano wa viumbe kama hao utakuwaje?

Hili ni swali ambalo binadamu wamekuwa wakijiuliza kwa miaka mingi, kama wapo viumbe walio hai anga za juu.

Wanasayansi wamekuwa wakitafuta majibu mazuri ... au majibu tu.

Ni katika harakati hizi za kutafuta ukweli, ambapo kumekuwa na mafanikio makubwa, nadharia za ajabu na mambo mengi ya kushangaza.

Lakini jambo moja lnafahamika, kwamba iwapo wapo viumbe walio hai anga za juu, basi wanapatikana eneo lifahamikalo kama 'The Goldilocks Zone'. 

1. Viumbe wa Mwezini

Darubini ya Galileo ilibadilisha kabisa mtazamo kuhusu anga za juu na mfumo wa jua

Watu walipata hamu ya kutafuta viumbe anga za juu zaidi  baada ya darubini mpya ya Galileo kuwawezesha wataalamu kutazama kwa undani yaliyokuwemo anga za juu mapema mwanzoni mwa karne ya 17.

Maeneo ya rangi nyeusi yaliyoonekana kwenye Mwezi kwa kutumia darubini yaliaminika kuwa mabahari makubwa yaliyojaa maji.

Yaliitwa "maria" ambalo maana yake ni "bahari" kwa Kilatino.

Kuna uwezekano mabahari hay... Endelea na makala kwa vibambo vingine 4000 isizidi:
o yamejaa viumbe kama mabahari ya humu duniani?

Baadaye ilibainika kwamba maeneo hayo yalikuwa mabonde yaliyojaa mawe meusi ya volkano aina ya basalt, yaliyotokana na milipuko ya volkano miaka mingi iliyopita.

2. Viumbe kutoka Mars

Kukawa na viumbe wa kutoka Mars muonekano wao utakuwaje?

Mars wakati wa mpambazuko

Viumbe wakawepo Mars watakuwa warefu, kwa wastani, kuliko binadamu wa kawaida. Hii ni kwa mujibu wa mtaalamu wa anga za juu  William Herschel aliyesema hivyo miaka ya 1870.

Kwa kutumia darubini yenye nguvu sana, alipima ukubwa wa Mars, pamoja na urefu wa misimu na siku zake.

Sayari hiyo ni ndogo kidogo kuliko Dunia, kwa hivyo nguvu mvuto zake ni za chini kidogo, alisema Herschel. Hii ina maana kwamba kukawa na viumbe kama binadamu huko watakuwa wa kimo kirefu, kwani hawavutwi sana na nguvu mvuto za sayari.

3. Viumbe wa Saturn

Mfumo wa jua, kuanzia kwa jua hadi kwa sayari ya Neptune

Mwanafalsafa Immanuel Kant alidai kwamba werevu wa viumbe wa anga za juu ungekuwa unawiana na urefu wa sayari yenyewe kutoka kwenye jua. Hivyo, viumbe wa Mercury au Zebaki wangekuwa wapumbavu, nao wale wa Saturn wawe werevu ajabu.

4. Unaweza kuwahesabu viumbe wote?

Karakana ya darubini: Galileo akionyesha jinsi ya kutumia darubini yake kwa baadhi ya wataalamu karne ya 17

Mwaka 1848, kasisi wa kanisa la Kiskotchi ambaye pia alikuwa mwalimu wa sayansi, Thomas Dick, alijaribu kufanya hesabu ya idadi ya viumbe wa anga za juu wanaoishi kwenye Mfumo wa Jua.

Alibashiri kwamba iwapo idadi ya viumbe anga za juu inatoshana na idadi ya watu England, kwamba kuna watu 280 kwa kila eneo la ukubwa wa maili moja mraba, basi Mfumo wa Jua una viumbe 22 trilioni..

5. Maisha kwenye Miezi

Mabahari ya Europa yana viumbe?

Pahala pazuri zaidi kuwatafuta viumbe anga za juu katika Mfumo wa Jua huenda isiwe katika sayari zilizo karibu na Dunia kama vile Mars, lakini katika miezi ya sayari za mbali, mfano Europa (mwezi unaozunguka Jupiter) na Enceladus (sayari ya Saturn). 

Miezi yote ina mabahari yenye maji yanayotiririka chini ya...